Björgvin í stuði í sigri ÍR-inga á FH
ÍR-ingar höfðu betur þegar FH kom í heimsókn í Olís-deild karla í handknattleik í kvöld, en liðin voru jöfn að stigum fyrir leikinn. Eftir að Hafnfirðingar höfðu haft frumkvæðið í upphafi leiks komu heimamenn öflugir til baka og uppskáru tveggja marka sigur,29:27.
FH-ingar byrjuðu leikinn betur og voru skrefinu á undan fyrstu tuttugu mínútur leiksins eða svo. Þeir náðu mest þriggja marka forskoti en voru yfirleitt einu til tveimur mörkum yfir. Þegar átta mínútur voru til leikhlés jöfnuðu ÍR-ingar hins vegar metin sem gaf þeim aukinn kraft á meðan varnarleikur FH-inga missti flugið.
Síðustu mínútur fyrri hálfleiks voru svo í eigu ÍR-inga sem náðu fljótt þriggja marka forskoti gegn pirruðum Hafnfirðingum sem náðu að minnka muninn rétt fyrir hlé, staðan 18:16 að loknum fyrri hálfleik.
Heimamenn héldu uppteknum hætti eftir hlé, mættu einbeittir til leiks og náðu fljótt fimm marka forystu. FH-ingar reyndu hvað þeir gátu að koma til baka en ÍR-ingar með Björgvin Hólmgeirsson fremstan í flokki ætluðu ekki að láta forystuna af hendi. Mikil barátta einkenndi lokamínúturnar en heimamenn héldu út og uppskáru sigur, 29:27.
Björgvin var markahæstur ÍR-inga í leiknum með 12 mörk en hjá FH var Ragnar Jóhannsson markahæstur með 9 mörk.
Fylgst var með gangi mála í beinni lýsingu hér á mbl.is en nánar verður fjallað um leikinn í íþróttablaði Morgunblaðsins á morgun. Þá koma viðtöl hér á vefinn síðar í kvöld.
ÍR-ingar höfðu betur þegar FH kom í heimsókn í Olís-deild karla í handknattleik í kvöld, en liðin voru jöfn að stigum fyrir leikinn.
FH-ingar byrjuðu leikinn betur og voru skrefinu á undan fyrstu tuttugu mínútur leiksins eða svo.
Þeir náðu mest þriggja marka forskoti en voru yfirleitt einu til tveimur mörkum yfir.
Mikil barátta einkenndi lokamínúturnar en heimamenn héldu út og uppskáru sigur, 29:27.